title: 2009/211/EK: Az Európai Parlament határozata ( 2008. április 22. ) az Európai Újjáépítési Ügynökség 2006-os pénzügyi évre szóló költségvetésének végrehajtására vonatkozó mentesítésről

text:
               31.3.2009

               HU

               Az Európai Unió Hivatalos Lapja

               L 88/150

         AZ EURÓPAI PARLAMENT HATÁROZATA
   (2008. április 22.)
   az Európai Újjáépítési Ügynökség 2006-os pénzügyi évre szóló költségvetésének végrehajtására vonatkozó mentesítésről
   (2009/211/EK)
   AZ EURÓPAI PARLAMENT,
   tekintettel az Európai Újjáépítési Ügynökség 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Újjáépítési Ügynökség 2006-os pénzügyi évre vonatkozó végleges éves beszámolójáról szóló jelentésére, az ügynökség válaszaival együtt (2),
   tekintettel a Tanács 2008. február 12-i ajánlására (5843/2008 – C6-0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Újjáépítési Ügynökségről szóló, 2000. december 5-i 2667/2000/EK tanácsi rendeletre (4) és különösen annak 8. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Külügyi Bizottság véleményére (A6-0112/2008),

               1.

               mentesítést ad az Európai Újjáépítési Ügynökség igazgatója számára az ügynökség 2006-os pénzügyi évre vonatkozó költségvetésének végrehajtása alól;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Újjáépítési Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Hans-Gert PÖTTERING

            főtitkár

         Harald RØMER

      (1)  HL C 261., 2007.10.31., 13. o.

      (2)  HL C 309., 2007.12.19., 40. o.

      (3)  HL L 248., 2002.9.16., 1. o.

      (4)  HL L 306., 2000.12.7., 7. o.

      (5)  HL L 357., 2002.12.31., 72. o.

    ---documentbreak---

               31.3.2009

               HU

               Az Európai Unió Hivatalos Lapja

               L 88/151

         AZ EURÓPAI PARLAMENT ÁLLÁSFOGLALÁSA
   (2008. április 22.)
   az Európai Újjáépítési Ügynökség 2006-os pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Újjáépítési Ügynökség 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Újjáépítési Ügynökség 2006-os pénzügyi évre vonatkozó végleges éves beszámolójáról szóló jelentésére, az ügynökség válaszaival együtt (2),
   tekintettel a Tanács 2008. február 12-i ajánlására (5843/2008 – C6-0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Újjáépítési Ügynökségről szóló, 2000. december 5-i 2667/2000/EK tanácsi rendeletre (4) és különösen annak 8. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Külügyi Bizottság véleményére (A6-0112/2008),

               A.

               mivel a Számvevőszék kijelentette, hogy kellő mértékben megbizonyosodott a 2006-os pénzügyi évre vonatkozó éves beszámoló megbízhatóságáról, valamint arról, hogy az alapjául szolgáló ügyletek jogszerűek és szabályszerűek;

               B.

               mivel 2007. április 24-én a Parlament megadta a mentesítést az Európai Újjáépítési Ügynökség igazgatójának az Ügynökség 2005-ös pénzügyi évre szóló költségvetésének végrehajtására vonatkozóan (6), és a mentesítési határozatot kísérő állásfoglalásban a Parlament többek között

                           —

                           üdvözölte, hogy a Számvevőszék 2003-as és 2004-es éves jelentésében közzétett észrevételeket felhasználva az Ügynökség intézkedéseket tett a szerződések odaítélésének javítása érdekében, ami több területen jobb átláthatóságot eredményezett,

                           —

                           megjegyezte, hogy a Számvevőszék a 2004-es jelentésében az ENSZ koszóvói ideiglenes közigazgatási missziója (UNMIK) feladatkörébe tartozó műveletek áttekintése kapcsán felfedezte, hogy az Ügynökség nem gyakorolt megfelelő pénzügyi felügyeletet a kifizetések folyósításakor, és elsősorban a projektekre vonatkozó elszámolások hiánya, illetve a kiadások nem megfelelő igazolása miatt komoly nehézségekkel szembesült a műveletek lezárásakor;

   Általános észrevételek, amelyek az uniós ügynökségek horizontális kérdéseivel kapcsolatosak, és ezáltal minden egyes ügynökség mentesítési eljárása szempontjából jelentőséggel bírnak

               1.

               megjegyzi, hogy a Számvevőszék által ellenőrzött 24 ügynökség és egyéb kapcsolódó szerv költségvetése 2006-ban összesen 1 080,5 millió EUR-t tett ki (közülük 271 millió EUR-val a legnagyobb az Európai Újjáépítési Ügynökség, 5 millió EUR-val pedig a legkisebb az Európai Rendőrakadémia (CEPOL) költségvetése volt);

               2.

               rámutat arra, hogy a pénzügyi ellenőrzés és mentesítés hatálya alá tartozó külső uniós szervek köre jelenleg nemcsak a hagyományos szabályozó ügynökségeket öleli fel, hanem az egyes konkrét programok megvalósítása érdekében felállított végrehajtó ügynökségeket is, és a közeljövőben a köz- és magánszféra partnersége keretében létrehozott közös vállalkozásokra (közös technológiai kezdeményezések) is ki fog terjedni;

               3.

               a Parlament vonatkozásában megállapítja, hogy a mentesítési eljárás hatálya alá tartozó ügynökségek száma az alábbiak szerint alakult: 2000-es költségvetési év: 8; 2001: 10; 2002: 11; 2003: 14; 2004: 14; 2005: 16; 2006: 20 szabályozó ügynökség és 2 végrehajtó ügynökség (a Számvevőszék által ellenőrzött, ugyanakkor belső mentesítési eljárás alá tartozó két ügynökségen kívül);

               4.

               ezért arra a következtetésre jut, hogy az ügynökségek/kapcsolódó szervek költségvetésének méretéhez viszonyítva az ellenőrző/mentesítési eljárás nehézkessé és aránytalanná vált; utasítja illetékes bizottságát, hogy végezze el az ügynökségek és kapcsolódó szervek mentesítési eljárásának széles körű felülvizsgálatát egy egyszerűbb és racionálisabb megközelítés kialakítása érdekében, az elkövetkező években egyedi mentesítési jelentést igénylő szervek egyre növekvő számára tekintettel;

         Alapvető megfontolások

               5.

               kéri a Bizottságot, hogy új ügynökségek létrehozása előtt vagy már meglévők átalakítása során adjon világos magyarázatot az alábbi elemekre vonatkozóan: az ügynökség típusa, célkitűzései, belső irányítási struktúrája, termékei, szolgáltatásai, főbb eljárásai, célcsoportja, megrendelői és érdekelt felei, hivatalos kapcsolatai külső szereplőkkel, költségvetési felelőssége, pénzügyi tervezése, valamint személyzeti politikája;

               6.

               kéri, hogy minden ügynökséget a közte és a felelős főigazgatóság között kialakított éves teljesítménymegállapodás vezéreljen, amelynek tartalmaznia kell a következő év fő célkitűzéseit, a pénzügyi keretet és a teljesítmény mérésére szolgáló egyértelmű mutatókat;

               7.

               kéri, hogy az ügynökségek teljesítményét rendszeresen (és ad hoc jelleggel) ellenőrizze a Számvevőszék vagy más független könyvvizsgáló; úgy véli, hogy ennek nem szabadna csupán a pénzügyi irányítás és a közpénzek helyes felhasználásának hagyományos elemeire korlátozódnia, hanem az irányítás hatékonyságára és eredményességére is ki kellene terjednie, és az egyes ügynökségek pénzügyi irányítására vonatkozó minősítést is tartalmaznia kellene;

               8.

               álláspontja szerint azon ügynökségek esetében, amelyek folyamatosan túlbecsülik költségvetési szükségleteiket, a be nem töltött álláshelyek alapján technikai csökkentést kell végrehajtani; úgy véli, hogy hosszú távon ez az ügynökségek célhoz kötött bevételeinek csökkenését és ezáltal alacsonyabb igazgatási költségeket eredményez majd;

               9.

               megjegyzi, hogy súlyos problémát jelent, hogy számos ügynökséget bírálnak a közbeszerzési szabályok, a költségvetési rendelet, a személyzeti szabályzat stb. betartásának hiánya miatt; úgy véli, hogy ennek fő oka az, hogy a legtöbb szabályzatot és a költségvetési rendeletet nagyobb intézményekre szabták, valamint hogy a legtöbb kisebb ügynökség nem rendelkezik a szabályozási követelmények betartásához szükséges kritikus tömeggel; ezért arra kéri a Bizottságot, hogy próbáljon gyors megoldást találni a hatékonyság növelésére azáltal, hogy a kritikus tömeg biztosítása céljából összevonja több ügynökség igazgatási funkcióit (figyelembe véve az ügynökségekre és költségvetési függetlenségükre vonatkozó alapvető szabályozás szükségszerű megváltoztatását), vagy sürgősen dolgozzon ki az ügynökségekre vonatkozó olyan speciális szabályokat (különösen végrehajtási szabályokat), amelyek hozzájárulnak ahhoz, hogy az ügynökségek teljes mértékben meg tudjanak felelni a szabályozásoknak;

               10.

               ragaszkodik ahhoz, hogy az előzetes költségvetési tervezet megalkotásakor a Bizottság vegye figyelembe a költségvetés egyes ügynökségek általi, előző években történő végrehajtásának eredményeit, különös tekintettel az n-1. évre, és az adott ügynökség kérésének megfelelően vizsgálja felül a költségvetést; felkéri illetékes bizottságát e felülvizsgálat tiszteletben tartására, illetve arra, hogy – amennyiben a Bizottság ezt nem teszi meg – saját maga vizsgálja felül és tegye reálisabbá a kérdéses költségvetést, az adott ügynökség abszorpciós és végrehajtási kapacitásának megfelelően;

               11.

               emlékeztet a 2005-ös pénzügyi évre vonatkozó mentesítésről szóló határozatára, amelyben arra kérte a Bizottságot, hogy ötévente készítsen tanulmányt az egyes ügynökségek által generált hozzáadott értékről; felhívja az összes érintett intézményt, hogy bármely ügynökség hozzáadott értékéről szóló negatív értékelés esetén tegyék meg a szükséges lépéseket az ügynökség megbízatásának átalakítására vagy az ügynökség bezárására; megjegyzi, hogy a Bizottság 2007-ben egyetlen értékelést sem végzett; ragaszkodik ahhoz, hogy a 2007-es pénzügyi évre vonatkozó mentesítési határozatot megelőzően a Bizottság legalább öt ilyen értékelést mutasson be, kezdve a legrégebbi ügynökségekkel;

               12.

               úgy véli, hogy a Számvevőszék ajánlásait haladéktalanul végre kell hajtani, és az ügynökségek részére kifizetett támogatásokat összhangba kell hozni azok valós készpénzszükségleteivel; úgy gondolja továbbá, hogy az általános költségvetési rendelet módosításait bele kell foglalni az ügynökségekre vonatkozó költségvetési keretrendeletbe és az ügynökségek külön pénzügyi szabályzataiba;

               13.

               aggasztónak tartja, hogy a személyzet jelentős része ideiglenes alkalmazott, ami negatív hatással lehet munkájuk minőségére; kéri ezért a Bizottságot, hogy fokozza a személyzeti szabályzat ügynökségek által történő végrehajtására vonatkozó ellenőrzését;

         Az adatok közlése

               14.

               megjegyzi, hogy az ügynökségek között nincsen egységes megközelítés a kérdéses pénzügyi évben végzett tevékenységek ismertetésére, a költségvetés végrehajtásáról és a pénzgazdálkodásról szóló elszámolásokra és jelentésekre, valamint arra vonatkozóan, hogy a megbízhatósági nyilatkozatot az ügynökség igazgatójának kell-e megfogalmaznia; megállapítja, hogy nem minden ügynökség tesz egyértelmű különbséget a) az ügynökség tevékenységének a nyilvánosság előtti bemutatása és b) a költségvetés teljesítéséről és pénzgazdálkodásáról szóló technikai jelentés között;

               15.

               megjegyzi, hogy míg a Bizottság állandó iránymutatásai a tevékenységi jelentések elkészítésére vonatkozóan nem írják elő kifejezetten, hogy az ügynökségek igazoló nyilatkozatot készítsenek, mégis számos igazgató így tett 2006-ban, s egy esetben ez lényeges fenntartást tartalmazott;

               16.

               emlékeztet 2005. április 12-i állásfoglalásának (7) (41) bekezdésére, amelyben felkéri az ügynökségek igazgatóit, hogy a pénzügyi és igazgatási információkkal együtt benyújtott éves tevékenységi jelentéseket ezentúl a műveletek jogszerűségére és szabályszerűségére vonatkozó, a Bizottság főigazgatói által aláírt nyilatkozatokhoz hasonló igazoló nyilatkozat is kísérje;

               17.

               kéri a Bizottságot, hogy ennek megfelelően módosítsa az ügynökségekre vonatkozó állandó iránymutatásokat;

               18.

               emellett javasolja a Bizottságnak, hogy az ügynökségekkel közösen dolgozzon ki egy valamennyi ügynökségre és kapcsolódó szervezetre alkalmazható harmonizált modellt, amely határozott különbséget tesz az alábbiak között:

                           —

                           a szervezet működéséről, tevékenységéről és eredményeiről beszámoló, széles olvasóközönségnek szánt éves jelentés,

                           —

                           pénzügyi kimutatás és a költségvetés végrehajtásáról szóló jelentés,

                           —

                           a Bizottság főigazgatói által készített tevékenységi jelentésekhez hasonló tevékenységi jelentés,

                           —

                           a szervezet igazgatója által aláírt igazoló nyilatkozat bármely egyéb fenntartással vagy megjegyzéssel együtt, amelyekre szükségesnek tartja felhívni a mentesítő hatóság figyelmét;

         A Számvevőszék általános megállapításai

               19.

               tudomásul veszi a Számvevőszék megállapítását (éves jelentés 10.29. bekezdése (8)), miszerint a Bizottság által a Közösség költségvetéséből finanszírozott támogatások kifizetése nem az ügynökségek készpénzszükségleteinek kellően megalapozott felbecslésén alapul, és az előző évről áthozott összegekkel együtt ez jelentős készpénzállomány fenntartásához vezet; tudomásul veszi továbbá a Számvevőszék javaslatát, hogy az ügynökségek részére kifizetett támogatások legyenek összhangban azok valós készpénzszükségleteivel;

               20.

               megjegyzi, hogy 2006 végére még 14 ügynökségnek kell bevezetnie az ABAC számviteli rendszert (éves jelentés, a 10.31. bekezdés lábjegyzete);

               21.

               tudomásul veszi a Számvevőszék megjegyzését (éves jelentés 1.25. bekezdése) a ki nem vett szabadságokra egyes ügynökségeknél elhatárolt kiadásokra vonatkozóan; rámutat, hogy a Számvevőszék három ügynökség (Európai Szakképzés-fejlesztési Központ (CEDEFOP), CEPOL és Európai Vasúti Ügynökség) esetében a 2006-os pénzügyi évre vonatkozó megbízhatósági nyilatkozatában fenntartásokat fogalmazott meg (2005-ben: CEDEFOP, Európai Élelmiszerbiztonsági Hatóság, Európai Újjáépítési Ügynökség);

         Belső ellenőrzés

               22.

               emlékeztet arra, hogy a költségvetési rendelet 185. cikke (3) bekezdésének megfelelően a Bizottság belső ellenőre egyben az uniós költségvetés terhére támogatásban részesülő szabályozó ügynökségek belső ellenőre is; rámutat arra, hogy a belső ellenőr minden egyes ügynökség igazgatói testületének és igazgatójának jelentést készít;

               23.

               felhívja a figyelmet a belső ellenőr 2006-os éves tevékenységi jelentésében megfogalmazott alábbi fenntartásra:
               „A Bizottság belső ellenőre a személyi erőforrások hiánya miatt nincs abban a helyzetben, hogy kellő mértékben megfeleljen a költségvetési rendelet 185. cikkében meghatározott, a közösségi szervek belső ellenőrzésére vonatkozó kötelezettségeinek”;

               24.

               tudomásul veszi ugyanakkor a Számvevőszék 2006-os tevékenységi jelentésében tett megjegyzését, miszerint 2007-től a Bizottság által a belső ellenőrzési szolgálat (IAS) számára biztosított további személyi erőforrásokkal valamennyi működő szabályozó ügynökséget évente belső ellenőrzés alá fogják vetni;

               25.

               tudomásul veszi a költségvetési rendelet 185. cikke alapján az IAS általi ellenőrzésre kötelezett szabályozó és végrehajtó ügynökségek, valamint közös vállalkozások egyre növekvő számát; kéri a Bizottságot, hogy tájékoztassa az illetékes parlamenti bizottságot arról, hogy az IAS rendelkezésére álló személyi erőforrások elegendőek lesznek-e valamennyi ilyen szervezet éves ellenőrzésének lefolytatására az elkövetkező években;

               26.

               megjegyzi, hogy a 2343/2002/EK, Euratom rendelet 72. cikkének (5) bekezdése alapján valamennyi ügynökségnek minden évben el kell küldenie a mentesítésért felelős hatóságnak és a Bizottságnak az igazgató által összeállított jelentést, amely összefoglalja a belső ellenőr által végzett belső ellenőrzések számát és típusát, a javasolt ajánlásokat és az ezek nyomán hozott intézkedéseket; kéri az ügynökségeket, hogy jelezzék, ez megtörtént-e, és ha igen, milyen formában;

               27.

               a belső ellenőrzési képességekre vonatkozóan és különösen a kisebb ügynökségek tekintetében tudomásul veszi a belső ellenőr által a Parlament illetékes bizottsága előtt 2006. szeptember 14-én tett javaslatot arra vonatkozóan, hogy a kisebb ügynökségek számára engedélyezni kellene a belső ellenőri szolgáltatások magánszektorból történő igénybevételét;

         Az ügynökségek értékelése

               28.

               emlékeztet az ECOFIN Költségvetési Tanács 2007. július 13-i ülését megelőző egyeztetés során a Parlament, a Tanács és a Bizottság által elfogadott közös nyilatkozatra (9), amelyben kérik i. a Bizottság által értékelni kívánt ügynökségek és ii. a már értékelt ügynökségek jegyzékét, továbbá a főbb megállapítások összefoglalását;

         Fegyelmi eljárások

               29.

               megjegyzi, hogy méretüknél fogva az egyes ügynökségek számára nehézséget jelent megfelelő besorolási fokozatú munkatársakból álló eseti fegyelmi tanácsokat létrehozni, és hogy a Bizottság IDOC irodájának (Vizsgálati és Fegyelmi Iroda) hatásköre nem terjed ki az ügynökségekre; felhívja az ügynökségeket, hogy fontolják meg egy több ügynökséget átfogó fegyelmi tanács felállítását;

         Az intézményközi megállapodás tervezete

               30.

               emlékeztet a Bizottság által benyújtott, az európai szabályozási ügynökségek keretszabályáról szóló intézményközi megállapodástervezetre (COM(2005) 59), amely az európai szabályozási ügynökségek létrehozására, felépítésére, működésére, értékelésére és ellenőrzésére vonatkozó horizontális keret kialakítására irányult; megjegyzi, hogy a tervezet hasznos kezdeményezés az ügynökségek létrehozásának és működtetésének ésszerűsítése irányában; rámutat a Bizottság 2006-os összefoglaló jelentésében foglalt megállapításra (COM(2007) 274, 3.1. bekezdés), amely szerint annak ellenére, hogy a tervezet közzétételét követően elakadtak a tárgyalások, a lényegi kérdésekről folytatott vitát 2006 végén újrakezdte a Tanács; sajnálatát fejezi ki, hogy az elfogadás irányában nem lehetett további előrelépést tenni;

               31.

               ezért üdvözli a Bizottság arra tett kötelezettségvállalását, hogy 2008 folyamán közleményt terjeszt elő a szabályozási ügynökségek jövőjéről;

         Önfinanszírozó ügynökségek

               32.

               emlékeztet arra, hogy a két önfinanszírozó ügynökség esetében az igazgatótanács adja meg az igazgató számára a mentesítést; megjegyzi, hogy mindkét ügynökség jelentős felhalmozódott tartalékokkal rendelkezik az előző évekből átvitt, díjakból származó bevételeknek köszönhetően:

                           —

                           Belső Piaci Harmonizációs Hivatal – készpénz és pénzeszköz-egyenértékesek: 281 millió EUR (10);

                           —

                           Közösségi Növényfajta-hivatal – pénzeszközök és pénzeszköz-egyenértékesek: 18 millió EUR (11);

         Egyedi észrevételek

               33.

               üdvözli, hogy az Ügynökség különböző programjain, illetve a CARDS-program eredményes irányításán keresztül kiemelkedő mértékben járult hozzá a régió stabilitásának elősegítéséhez és megszilárdításához;

               34.

               úgy véli, hogy az Ügynökség kiemelkedő mértékben segítette a régió fejlődését és megfelelően teljesítette megbízatását; tudomásul veszi az Ügynökség 2008-ra annak érdekében történő bezárására irányuló határozatot, hogy a Szerbiának, Koszovónak, Montenegrónak, valamint Macedónia Volt Jugoszláv Köztársaságnak nyújtandó segítséget a Bizottság adott országban működő küldöttségei kezeljék; ragaszkodik ahhoz, hogy a megszerzett tudást és szakértelmet átadják a Bizottság illetékes küldöttségeinek többek között oly módon, hogy az Ügynökség személyzetét a küldöttségek érintett programjai irányítására ismét alkalmazásba veszik;

               35.

               e tekintetben megismétli kérését, hogy a Bizottság nyújtson rendszeres tájékoztatást arról, hogyan halad az Ügynökség tevékenységének küldöttségek általi átvétele;

               36.

               gratulál az igazgatónak és személyzetének a nagyon nehéz körülmények között végzett munkáért, amellyel jelentősen javították az EU arculatát és láthatóságát;

               37.

               úgy véli, hogy az Ügynökségnek nemcsak a (logisztikai, informatikai és egyéb) rendszerek állnak rendelkezésére, hogy a konfliktus utáni helyzetben lévő területeken rövid időn belül jelentős támogatást nyújtson, hanem bizonyítottan magas szintű szakértelem és hozzáértés is a háború utáni újjáépítés területén;

               38.

               meggyőződése, hogy amint a Bizottság átveszi az új előcsatlakozási támogatási eszköz irányítását a Balkánnal kapcsolatos, közösségi vívmányokhoz köthető feladatok tekintetében, végül be kell nyújtania a Tanácsnak az Ügynökség új megbízatását, amelynek – a döntés alapján – 2008 végén be kell fejeznie a Balkánon végzett tevékenységét, és külső fellépésekért felelős valódi európai ügynökséggé kell válnia;

               39.

               úgy véli, hogy e sikeres Ügynökség új megbízatása lenne a leghatékonyabb módja a külső fellépések területén adódó azon új feladatok végrehajtásának, amelyeket a Bizottság brüsszeli szolgálatai vagy a bizottsági delegációk nem tudnak végrehajtani;

               40.

               úgy véli, hogy ezzel az új mandátummal az Ügynökség rendkívül hatékony szerepet tölthet be azokon a területeken, ahol a hagyományos fejlesztési támogatás nem valósítható meg; ezenkívül úgy véli, hogy ez jelentősen fokozná az EU láthatóságát;

               41.

               megjegyzi a Számvevőszék 2006-os pénzügyi évvel kapcsolatos észrevételét, amely szerint noha a költségvetés végrehajtási aránya kielégítő volt, fel kell hívni az Ügynökség figyelmét a még el nem különített előirányzatok szintjére, amely a programok különleges ellenőrzését követeli majd meg, mivel az Ügynökség megbízása 2008 végén lejár;

               42.

               rámutat továbbá a Számvevőszék észrevételére, amely szerint a számviteli rendszer és a belső ellenőrzési rendszer az előző évekhez képest javult, különösen ami a külső szervek által kezelt források ellenőrzését és a közbeszerzési eljárások végrehajtását illeti;

               43.

               emlékeztet, hogy a mentesítési eljárás alá tartozó ügynökségek közül messze ez az Ügynökség rendelkezik a legnagyobb költségvetéssel (2006: 271 millió EUR);

               44.

               megjegyzi ugyanakkor az Ügynökség elszámolásából, hogy a 2007-re átvitt előirányzatok összege 678 millió EUR volt;

               45.

               felhívja a Bizottságot, hogy tájékoztassa a Parlament illetékes bizottságát arról, hogyan kezelik majd az Ügynökség megbízásának végén megmaradó előirányzatok egyensúlyának kérdését;

               46.

               megjegyzi, hogy az Ügynökség igazgatója 2007. május 30-án fenntartások nélkül aláírta az igazoló nyilatkozatot;

               47.

               megjegyzi, hogy 2004 végén a Belső Ellenőrzési Szolgálat a hatékonyságra és eredményességre vonatkozó megfelelőségi vizsgálatot végzett az Ügynökség működésének öt helyszínén, és hogy az Ügynökség igazgatása 2006 során egy sor lépést tett a Belső Ellenőrzési Szolgálat által felvetett kérdések kezelésére;

               48.

               felszólítja a Bizottságot, hogy az Ügynökség 2008-ban lejáró megbízatását vizsgálja meg és alakítsa át az Ügynökséget egy, a külügyek terén, különösen háború utáni krízishelyzetben lévő régiókban bizonyos uniós tevékenységek végrehajtását végző ügynökséggé.

      (1)  HL C 261., 2007.10.31., 13. o.

      (2)  HL C 309., 2007.12.19., 40. o.

      (3)  HL L 248., 2002.9.16., 1. o.

      (4)  HL L 306., 2000.12.7., 7. o.

      (5)  HL L 357., 2002.12.31., 72. o.

      (6)  HL L 187., 2008.7.15., 182. o.

      (7)  Az Európai Parlament állásfoglalása, amely tartalmazza az Európai Újjáépítési Ügynökség igazgatójának adott, a 2003-as pénzügyi év költségvetésének végrehajtására vonatkozó mentesítésről szóló határozatot kísérő megjegyzéseket (HL L 196., 2005.7.27., 61. o.).

      (8)  HL C 273., 2007.11.15., 1. o.

      (9)  DS 605/1/07 Rev 1. tanácsi dokumentum.

      (10)  Forrás: Jelentés a Belső Piaci Harmonizációs Hivatalnak a 2006-os pénzügyi évre vonatkozó beszámolójáról, a Hivatal válaszaival együtt (HL C 309., 2007.12.19., 141. o.).

      (11)  Forrás: Jelentés a Közösségi Növényfajta-hivatalnak a 2006-os pénzügyi évre vonatkozó beszámolójáról, a Hivatal válaszaival együtt (HL C 309., 2007.12.19., 135. o.).


title: A Tanács határozata (2003. július 22.) a munkahelyi biztonsági és egészségvédelmi tanácsadó Bizottság létrehozásáról (2003/C 218/01)EGT vonatkozású szöveg.

text:
Fontos jogi nyilatkozat

|

32003D0913(01)

Hivatalos Lap C 218 , 13/09/2003 o. 0001 - 0004

		A Tanács határozata(2003. július 22.)a munkahelyi biztonsági és egészségvédelmi tanácsadó Bizottság létrehozásáról(2003/C 218/01)(EGT vonatkozású szöveg)AZ EURÓPAI KÖZÖSSÉGEK TANÁCSA,tekintettel az Európai Közösséget létrehozó szerződésre és különösen annak 202. cikkére,tekintettel a Bizottság javaslatára, amelyet a munkahelyi biztonsági, higiéniai és egészségvédelmi tanácsadó bizottsággal folytatott konzultációt követően nyújtott be,mivel:(1) A munkahelyi balesetek és foglalkozási megbetegedések megelőzése a Szerződés célkitűzései között szerepel.(2) A termelési módszereknek a gazdaság valamennyi ágazatában végbemenő gyökeres átalakulása és a veszélyes módszerek és anyagok elterjedése új problémákat idézett elő a munkavállalók munkahelyi biztonsága és egészségvédelme területén.(3) Célul kell kitűzni egy állandó szerv létrehozását, amely segítséget nyújt a Bizottságnak a munkahelyi biztonság és egészségvédelem területén folytatott tevékenységek előkészítésében és végrehajtásában, valamint elősegíti a nemzeti közigazgatási szervek, szakszervezetek és a munkáltatói szervezetek közötti együttműködést.(4) A tagállamok kormányainak a Miniszterek Különleges Tanácsa keretében ülésező képviselői által az 1956. szeptember 6-i 36., valamint az 1957. május 9-i és 10-i 42. tanácsi ülésen hozott határozatok a kőszénbányák biztonságával foglalkozó állandó bizottságot hoztak létre, amelynek feladatát a kőszénbányák biztonságával foglalkozó állandó bizottság hatásköréről és eljárási szabályzatáról szóló, 1957. július 9-i, a tagállamok kormányainak a Miniszterek Különleges Tanácsa keretében ülésező képviselői által hozott határozat [1] állapította meg, és amelynek hatáskörét az 1974. június 27-i 74/326/EGK tanácsi határozat [2] terjesztette ki.(5) Továbbá a munkahelyi biztonsági, higiéniai és egészségvédelmi tanácsadó bizottság létrehozásáról szóló, 1974. június 27-i 74/325/EGK tanácsi határozat [3] szintén létrehozott egy állandó testületet valamennyi gazdasági tevékenységre, a nyersanyag-kitermelő iparágak, valamint a munkavállalók egészségének az ionizáló sugárzásból eredő veszélyekkel szembeni védelme kivételével.(6) Az elmúlt évek során gyökeres változások mentek végbe a munka világában és az európai projektben, különösen az Amszterdami Szerződésben foglalt szociális jegyzőkönyv eredményeképpen, és a jelenlegi bővítési folyamat által megnyitott új távlatok szükségessé teszik a Közösségben e célra kialakított konzultációs folyamat és az e célra felállított testületek kritikus és építő jellegű felülvizsgálatát.(7) A munkahelyi biztonság, higiénia és egészségvédelem terén meghirdetett közösségi programról szóló közleményében (1996–2000) a Bizottság hangsúlyozta a két tanácsadó bizottság – a munkahelyi biztonsági, higiéniai és egészségvédelmi tanácsadó bizottság, valamint a kőszénbányák és egyéb nyersanyag-kitermelő iparágak biztonsági és egészségügyi állandó bizottsága – működése korszerűsítésének szükségességét, összevonásuk, a tagszám csökkentése és közös titkárság létrehozása útján.(8) A Bizottság "A munkavégzésben és a társadalomban bekövetkezett változásokhoz való alkalmazkodás: új közösségi biztonsági és egészségvédelmi stratégia 2002–2006" című közleményében szintén megemlíti, hogy a közösségi jog hatékony végrehajtásához szoros együttműködésre van szükség a Bizottság és a tagállamok közigazgatási szervei között, valamint hogy a szóban forgó együttműködés hatékonyabb és egyszerűbb lenne, ha a két tanácsadó bizottságot egyetlen tanácsadó bizottsággá vonnák össze.(9) A munkahelyi biztonsági, higiéniai és egészségvédelmi bizottság szerkezetét meg kell tartani, a működése korszerűsítésének érdekében tett változtatások megtétele, valamint a hatáskörei horizontális jellegének világos kinyilvánítása mellett, amelynek a köz- és a magánszektor valamennyi ágazatában folytatott tevékenységre ki kell terjednie, a közösségi munkahelyi egészségvédelmi és biztonsági jogszabályok alkalmazási körével összhangban. A kőszénbányák és egyéb nyersanyag-kitermelő iparágak biztonsági és egészségügyi állandó bizottsága által felhalmozott tapasztalatot szintén meg kell őrizni, a konkrét ágazatokhoz kapcsolódó állandó munkacsoportok létrehozásával e tanácsadó bizottságon belül.(10) E reformot egy új határozatba kell belefoglalni, amely egyetlen tanácsadó testületként létrehozza a munkahelyi biztonsági és egészségvédelmi tanácsadó bizottságot, és hatályon kívül helyezi a 74/325/EGK határozatot.(11) A kőszénbányák biztonságával foglalkozó állandó bizottságot létrehozó határozatokat, a kőszénbányák biztonságával foglalkozó állandó bizottság hatásköréről és eljárási szabályzatáról szóló határozatot, valamint a 74/326/EGK határozatot szintén hatályon kívül kell helyezni,A KÖVETKEZŐKÉPPEN HATÁROZOTT:1. cikkLétrejön egy munkahelyi biztonsági és egészségvédelmi tanácsadó bizottság (a továbbiakban: bizottság).2. cikk(1) A bizottságnak az a feladata, hogy segítséget nyújtson a Bizottságnak a munkahelyi biztonság és egészségvédelem területén folytatott tevékenységek előkészítésében, végrehajtásában és értékelésében.E feladat a gazdaság köz- és magánszektorára is kiterjed.(2) A bizottság feladatai közé különösen a következők tartoznak:a) a rendelkezésére álló információk alapján vélemény- és tapasztalatcsere folytatása a meglévő vagy tervezett előírásokat illetően;b) hozzájárulás a munkahelyi biztonság és egészségvédelem területén fennálló problémák közös megközelítésének kialakításához, továbbá a Közösség prioritásainak, valamint az azok megvalósításához szükséges intézkedéseknek az azonosításához;c) a Bizottság figyelmének felhívása azon területekre, ahol nyilvánvalóan új ismereteket kell szerezni, és megfelelő oktatási és kutatási projekteket kell megvalósítani;d) a közösségi cselekvési programok keretében a következők meghatározása:- a vállalkozáson belüli munkahelyi balesetek és egészségügyi ártalmak megelőzésére vonatkozó feltételek és célok,- olyan módszerek, amelyek lehetővé teszik a vállalkozások és alkalmazottaik számára, hogy értékeljék és javítsák a védelem szintjét;e) az Európai Munkahelyi Biztonsági és Egészségvédelmi Ügynökség mellett hozzájárulás ahhoz, hogy a nemzeti közigazgatási szervek, a szakszervezetek és a munkáltatói szervezetek folyamatos tájékoztatást kapjanak a közösségi intézkedésekről, ezáltal együttműködésük elősegítése, valamint az általuk támogatott, a tapasztalatcserére és gyakorlati szabályok megállapítására irányuló kezdeményezések ösztönzése;f) a munkahelyi biztonság és egészségvédelem kérdését érintő közösségi kezdeményezésekre vonatkozó tervek véleményezése;g) az Európai Munkahelyi Biztonsági és Egészségvédelmi Ügynökség éves programjának, valamint rotációs négyéves programjának véleményezése.(3) A fenti feladatok végrehajtása érdekében a bizottság – elsősorban információcsere útján – együttműködik a munkahelyi biztonság és egészségvédelem területén illetékes egyéb bizottságokkal, többek között a vezető munkaügyi felügyeleti tisztviselők bizottságával, valamint a foglalkozási vegyianyag-expozíciós határértékekkel foglalkozó tudományos bizottsággal.3. cikk(1) A bizottságba minden tagállam három teljes jogú tagot delegál, az egyes államok kormányainak, szakszervezeteinek és munkáltatói szervezeteinek egy-egy képviselőjét.(2) Minden teljes jogú tag mellé két póttagot lehet kinevezni.A 6. cikk (3) bekezdésének sérelme nélkül, a póttag csak az általa helyettesített tag akadályoztatása esetén vesz részt a bizottság ülésein.(3) A teljes jogú tagokat és póttagokat a Tanács nevezi ki. A jelöltek jegyzékének a Tanácshoz történő benyújtásakor a tagállamok arra törekednek, hogy a bizottság összetétele hűen tükrözze a különböző érintett gazdasági ágazatokat, valamint a férfiak és nők arányát a gazdaságilag aktív népességben.(4) A tagok és a póttagok jegyzékét a Tanács tájékoztatás céljából kihirdeti az Európai Unió Hivatalos Lapjában.4. cikk(1) A teljes jogú tagok és a póttagok hivatali ideje három év. Kinevezésük megújítható.(2) Hivatali idejük lejárta után a teljes jogú tagok és a póttagok mindaddig hivatalban maradnak, amíg nem gondoskodnak utódjukról, vagy meg nem újítják kinevezésüket.(3) A tagok hivatali ideje a hároméves időszak lejárta előtt befejeződik, ha a tag lemond, vagy az érintett tagállam közli, hogy a tag hivatali megbízatását megszüntetik.A hivatali ideje hátralévő részére a tag utódjáról a 3. cikkben megállapított eljárással összhangban kell gondoskodni.5. cikk(1) A bizottságon belül három érdekcsoportot kell kialakítani, amelyek a nemzeti kormányok, a szakszervezetek és a munkáltatói szervezetek képviselőiből állnak.(2) Minden érdekcsoport a tagjai közül szóvivőt választ.(3) Minden érdekcsoport kijelöl egy koordinátort, aki részt vesz a bizottság, az iroda és az érdekcsoport ülésein.(4) A bizottság tevékenységeinek szervezésére irodát hoznak létre, amely a Bizottság két képviselőjéből, valamint az érdekcsoportok által kijelölt szóvivőkből és koordinátorokból áll.6. cikk(1) Az elnök tisztét a bizottságban a Bizottságnál a szociális politikáért felelős főigazgató, illetve akadályoztatása esetén kivételesen a főigazgatóság valamely, általa kinevezett igazgatója tölti be. Az elnök nem szavaz.(2) A bizottságot saját kezdeményezésére vagy a bizottság tagjai legalább egyharmadának kérése alapján az elnök hívja össze.(3) Az elnök saját kezdeményezésére legfeljebb két szakértőt kérhet fel, hogy vegyen részt a bizottság ülésein.Minden érdekcsoportot legfeljebb két szakértő kísérhet, azzal a feltétellel, hogy erről a bizottsági ülést megelőzően legalább három nappal tájékoztatják az elnököt.(4) A bizottság egy bizottsági tag vagy egy póttag elnökletével munkacsoportokat hozhat létre. Minden egyes munkacsoport érdekcsoportonként négy szakértőből áll.A bizottságon belül érdekcsoportokként öt szakértőből álló állandó munkacsoportot kell létrehozni, amely rendszeresen foglalkozik a kőszénbányászati és nyersanyag-kitermelő iparágakkal kapcsolatos kérdésekkel.A munkacsoportok eljárásainak eredményét a szóban forgó munkacsoportok elnökei terjesztik elő a bizottság ülésén, jelentés formájában.(5) A Bizottság érintett szervezeti egységeinek képviselői részt vesznek a bizottság és a munkacsoportok ülésein. A titkárságot a Bizottság biztosítja.(6) A bizottság ülésein a következő személyek vehetnek részt megfigyelőként:- az Európai Munkahelyi Biztonsági és Egészségvédelmi Ügynökség igazgatója,- az Európai Alapítvány az Élet- és Munkakörülmények Javításáért igazgatója,- az Európai Gazdasági Térség tagállamai minden egyes érdekcsoportjának egy képviselője.(7) Az elnök az iroda indoklással ellátott véleménye alapján egyéb megfigyelők számára is engedélyezheti a bizottság ülésein való részvételt.7. cikk(1) A bizottság véleménye csak akkor érvényes, ha legalább a tagok kétharmada jelen van. Kizárólag a tagok szavazhatnak.(2) A bizottsági véleményekben meg kell határozni azokat az indokokat, amelyekre a véleményt alapozták; a véleményeket az érvényesen leadott szavazatok abszolút többségével kell kialakítani. Ha a kisebbség kéri, az általa kifejezésre juttatott nézetek írásbeli megállapításait csatolni kell a véleményhez.(3) A bizottság gyorsított döntéshozatali eljárásokat alakít ki, amelyekre az (1) és (2) bekezdés feltételeit értelemszerűen kell alkalmazni.8. cikkA bizottság a Bizottság véleményének átvétele után elfogadja eljárási szabályzatát, amelyben meghatározza a tevékenységeire vonatkozó gyakorlati rendelkezéseket, és különösen a gyorsított döntéshozatalra, valamint az egyéb, a munkahelyi biztonság és egészségvédelem területén illetékes bizottságokkal – többek között a vezető munkaügyi felügyeleti tisztviselők bizottságával és a foglalkozási vegyianyag-expozíciós határértékekkel foglalkozó tudományos bizottsággal – folytatott együttműködésre vonatkozókat. Az eljárási szabályzatot tájékoztatási céllal be kell nyújtani az Európai Parlamenthez és a Tanácshoz; ez utóbbi jogosult annak visszavonására is.9. cikkA bizottság tagjai számára – a Szerződés 287. cikkének sérelme nélkül – előírják, hogy ne hozzák nyilvánosságra azokat az információkat, amelyekhez a bizottság vagy munkacsoportjainak eljárásai során jutottak hozzá, amennyiben a Bizottságtól azt a tájékoztatást kapják, hogy a kért vélemény vagy a felvetett kérdés bizalmas jellegű. Ilyen esetben csak a bizottság tagjai és a Bizottság szervezeti egységeinek képviselői vesznek részt az érintett üléseken.10. cikkAz 1956. szeptember 6-i 36., valamint az 1957. május 9-i és 10-i 42. tanácsi ülésen hozott, a kőszénbányák biztonságával foglalkozó állandó bizottságot létrehozó határozatok, a kőszénbányák biztonságával foglalkozó állandó bizottság hatásköréről és eljárási szabályzatáról szóló, 1957. július 9-i, a tagállamok kormányainak a Miniszterek Különleges Tanácsa keretében ülésező képviselői által hozott határozat, valamint a 74/325/EGK és 74/326/EGK tanácsi határozat hatályát veszti.11. cikkEz a határozat 2004. január 1-jén lép hatályba.Kelt Brüsszelben, 2003. július 22-én.a Tanács részérőlaz elnökG. Alemanno[1] HL 57., 1957.8.31., 487. o. A legutóbb az 1994-es csatlakozási okmánnyal módosított határozat.[2] HL L 185., 1974.7.9., 18. o. A legutóbb az 1994-es csatlakozási okmánnyal módosított határozat.[3] HL L 185., 1974.7.9., 15. o. A legutóbb az 1994-es csatlakozási okmánnyal módosított határozat.--------------------------------------------------


title: A Tanács 2012/97/KKBP határozata ( 2012. február 17. ) a Zimbabwéval szembeni korlátozó intézkedésekről szóló 2011/101/KKBP határozat módosításáról

text:
               18.2.2012

               HU

               Az Európai Unió Hivatalos Lapja

               L 47/50

         A TANÁCS 2012/97/KKBP HATÁROZATA
   (2012. február 17.)
   a Zimbabwéval szembeni korlátozó intézkedésekről szóló 2011/101/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. február 15-én elfogadta a Zimbabwéval szembeni korlátozó intézkedésekről szóló 2011/101/KKBP határozatot (1).

               (2)

               A 2011/101/KKBP határozat felülvizsgálata alapján a korlátozó intézkedéseket 2013. február 20-ig meg kell hosszabbítani.

               (3)

               Mindazonáltal egyes személyeket és szervezeteket már nem indokolt azoknak a személyeknek és szervezeteknek a jegyzékében szerepeltetni, akikre vagy amelyekre a 2011/101/KKBP határozatban megállapított korlátozó intézkedéseket alkalmazni kell.

               (4)

               Az EU és a zimbabwei kormány közötti párbeszéd további elősegítése érdekében indokolt a zimbabwei kormányhoz tartozó, az együttműködés újrakezdésével foglalkozó csoport két tagja esetében felfüggeszteni a 2011/101/KKBP határozatban megállapított utazási tilalmat.

               (5)

               A 2011/101/KKBP határozat mellékletében foglalt jegyzékben szereplő egyes személyekre és szervezetekre vonatkozó adatokat frissíteni kell,

         ELFOGADTA EZT A HATÁROZATOT:
   1. cikk
   A 2011/101/KKBP tanácsi határozat a következőképpen módosul:

               1.

               A 10. cikk helyébe a következő szöveg lép:
               „10. cikk
               (1)   Ez a határozat az elfogadásának napján lép hatályba.
               (2)   Ezt a határozatot 2013. február 20-ig kell alkalmazni.
               (3)   A 4. cikk (1) bekezdésében említett intézkedések alkalmazását a II. mellékletben felsorolt személyek esetében 2013. február 20-ig fel kell függeszteni.
               (4)   Ezt a határozatot folyamatosan felül kell vizsgálni, és ha a Tanács úgy ítéli meg, hogy annak céljai nem valósultak meg, a határozatot szükség szerint meg kell újítani vagy módosítani kell.”

               2.

               A 2011/101/KKBP határozat mellékletének helyébe az e határozat I. mellékletében szereplő szöveg lép, és a 2011/101/KKBP határozat egészében a „Melléklet” kifejezés helyébe az „I. melléklet” kifejezés lép.

               3.

               A 2011/101/KKBP határozathoz II. mellékletként csatolni kell az e határozathoz csatolt II. mellékletet.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. február 17-én.

            a Tanács részéről

            az elnök

         M. SAREEN

      (1)  HL L 42., 2011.2.16., 6. o.

      I. MELLÉKLET

            „I. MELLÉKLET

               A 4. ÉS 5. CIKKBEN EMLÍTETT SZEMÉLYEK ÉS SZERVEZETEK JEGYZÉKE

            I.   Személyek

                        Név (és esetleges névváltozatok)

                        Azonosító adatok

                        A jegyzékbe vétel okai

                        1.

                        Mugabe, Robert Gabriel

                        Elnök, szül.: 1924.2.21.;
                        útlevélszám: AD001095.

                        Kormányfő, felelős a demokráciát, az emberi jogok tiszteletben tartását és a jogállamiságot súlyosan sértő tevékenységekért.

                        2.

                        Abu Basutu, Titus Mehliswa Johna

                        Vezérőrnagy-helyettes, Dél-Matebeleland; szül.: 1956.6.2.

                        Magas rangú katonatiszt; közvetlenül részt vett a választások előtt és alatt dúló terrorkampányban Gwanda térségében. (Az e jegyzékben a 100. sorszám alatt található) Perence Shiri vezérőrnagy helyettese.

                        3.

                        Bonyongwe, Happyton Mabhuya

                        A Központi Hírszerzési Szervezet főigazgatója, szül.: 1960.11.6.;
                        útlevélszám: AD002214;
                        személyiigazolvány-szám: 63-374707A13.

                        A biztonsági erők magas rangú tagjaként közeli kapcsolatban áll a ZANU–PF-hez (Zimbabwe African National Union – Patriotic Front – Zimbabwei Afrikai Nemzeti Unió – Patrióta Front) tartozó kormányfrakcióval, és része van az elnyomó állami politika kialakításában vagy irányításában. Azzal gyanúsítható, hogy 2008 júniusában részt vett MDC-aktivisták elfogásában, megkínzásában és meggyilkolásában.

                        4.

                        Buka (más néven: Bhuka), Flora

                        Elnöki Hivatal (korábban a földművelési és újratelepítési programokért felelős különleges ügyek minisztere, korábban az Alelnöki Hivatal államminisztere és az Elnöki Hivatal földreform-programjáért felelős államminiszter), szül.: 1968.2.25.

                        Államminiszter Nkomo alelnök hivatalában; felelős az erőszakos fellépés megszervezéséért Gokwe térségében, valamint az MDC vezetése elleni 2008-as támadásokért.

                        5.

                        Bvudzijena, Wayne

                        Rendőrparancsnok-helyettes, rendőrségi szóvivő; szül.: 1958.4.24.;
                        személyiigazolvány-szám: 29-008792V71.

                        A rendőrség magas rangú tagja; rendőrségi szóvivő. 2008-ban az MDC-t azzal vádolta meg, hogy tartományi és nemzeti főhadiszállásaikon rejtegetik a választások során elkövetett erőszakért felelős személyeket.

                        6.

                        Chapfika, David

                        Volt mezőgazdasági miniszterhelyettes (korábban pénzügyminiszter-helyettes); szül.:1957.4.7.;
                        útlevélszám: ZL037165;
                        személyiigazolvány-szám: 63-052161G48.

                        A ZANU–PF pénzforrások előteremtéséért felelős bizottságának országos elnöke; 2008-ban támogatta a milíciákat: támogatást nyújtott a milíciák Mutoko és Hoyuyu térségében található bázisainak.

                        7.

                        Charamba, George

                        Az Információs és Közzétételi Hivatal állandó titkára, szül.: 1963.4.4.,
                        útlevélszám: AD002226.;
                        útlevélszám: AD001255;
                        személyiigazolvány-szám: 07-003617B07

                        Magas rangú hivatalnok; közeli kapcsolatban áll a ZANU–PF-hez tartozó kormányfrakcióval.

                        8.

                        Chidarikire, Faber Edmund

                        Tartományi kormányzó, Nyugat-Mashonaland, korábban Chinhoyi polgármestere, szül.: 1946.6.6.;
                        személyiigazolvány-szám: 70-056539L70

                        Chinoyinak a ZANU–PF színeiben induló korábbi polgármestere és tartományi kormányzó; kapcsolatban áll a ZANU–PF-hez tartozó kormányfrakcióval.

                        9.

                        Chigudu, Tinaye Elisha Nzirasha

                        Volt tartományi kormányzó: Manicaland, szül.: 1942.8.13.;
                        útlevélszám: AD000013.
                        személyiigazolvány-szám: 63-022247R42

                        Zimbabwe bányaügyi és bányafejlesztési minisztériumának volt állandó titkára, valamint Manicaland volt tartományi kormányzója. Kapcsolatban áll a ZANU–PF-hez tartozó kormányfrakcióval. 2008 júniusában erőszakos fellépést rendelt el az MDC támogatóival szemben.

                        10.

                        Chigwedere, Aeneas Soko

                        Tartományi kormányzó, Kelet-Mashonaland, korábban miniszter, szül.: 1939.11.25.;
                        személyiigazolvány-szám: 25-15430J80

                        Tartományi kormányzó; kapcsolatban áll a ZANU–PF-hez tartozó kormányfrakcióval.

                        11.

                        Chihota, Phineas

                        Ipari és külkereskedelmi miniszterhelyettes; szül.: 1950.11.23.

                        A kormány ZANU–PF-hez tartozó tagja. Halálosan megfenyegette az MDC támogatóit, továbbá összefüggésbe hozható 2008. júniusi elfogatásokkal és kínzásokkal.

                        12.

                        Chihuri, Augustine

                        Rendőrparancsnok, szül.: 1953.3.10.;
                        útlevélszám: AD000206;
                        személyiigazolvány-szám: 68-034196M68.

                        Magas rangú rendőrtiszt és a közös műveleti parancsnokság tagja; nagy része van a ZANU–PF elnyomó politikájában. Nyilvánosan elismerte, hogy támogatja a ZANU–PF-et a rendőrségi törvény megsértésében. 2009 júniusában utasította a rendőrséget, hogy ejtsen minden olyan ügyet, amely a 2008. júniusi elnökválasztás hajrájában elkövetett gyilkosságokhoz kapcsolódik.

                        13.

                        Chinamasa, Patrick Anthony

                        Igazságügyi, jogi és parlamentügyi miniszter, szül.: 1947.1.25.;
                        személyiigazolvány-szám: 63-005591M42.

                        A kormány ZANU–PF-hez tartozó tagja.

                        14.

                        Chindori-Chininga, Edward Takaruza

                        Volt bányaügyi és bányafejlesztési miniszter, szül.: 1955.3.14.;
                        útlevélszám: AN388694;
                        személyiigazolvány-szám: 63-377216C71.

                        A kormány volt tagja; ZANU–PF-hez tartozó parlamenti képviselőként továbbra is kapcsolatokat ápol a kormány ZANU–PF-frakciójával. Közvetlenül a 2008-as választások előtt a milícia guruvei bázisainak parancsnoka volt.

                        15.

                        Chinotimba, Joseph

                        A Zimbabwei Szabadságharcos Veteránok Országos Szövetségének alelnöke, a ZANU–PF milíciavezére; szül.: 1957.6.6.;
                        személyiigazolvány-szám: 63-312672W11.

                        A 2008. évi választások alatt Chinotimba volt annak a csoportnak a vezetője, amely lerombolta Admore Chibutu otthonát. 2008 májusában a katonaság tagjaival és a ZANU–PF támogatóival támadást intézett Tongeyi Jeremiah lakóhelye ellen.

                        16.

                        Chipanga, Tongesai Shadreck

                        Volt belügyminiszter-helyettes, szül.: 1940.10.10 vagy 1946.10.10.

                        A kormány volt tagja és a zimbabwei titkosrendőrség volt igazgatója; köze van a politikai gyilkosságokhoz.

                        17.

                        Chipwere, Augustine

                        Dandártábornok, korábban ezredes, Dél-Bindura.

                        Közvetlenül részt vett a 2008-as választások előtti és alatti terrorkampányban. A bindurai politikai zavargások felelőse. Magas rangú katonatiszt, az elnök 2011-ben előléptette.

                        18.

                        Chiwenga, Constantine

                        A Zimbabwei Védelmi Erők parancsnoka, tábornok (volt hadseregparancsnok, altábornagy), szül.: 1956.8.25.;
                        útlevélszám: AD000263;
                        személyiigazolvány-szám: 63-327568M80

                        A közös műveleti parancsnokság tagja, része van az elnyomó állami politika kialakításában vagy irányításában. A katonaság segítségét használta a gazdaságok kisajátításához. A 2008-as választások során ő volt a fő megszervezője az elnökválasztás második fordulóját kísérő erőszaknak.

                        19.

                        Chombo, Ignatius Morgan Chiminya

                        Önkormányzati, város- és vidékfejlesztési miniszter, szül.: 1952.8.1.;
                        útlevélszám: AD000500.
                        személyiigazolvány-szám: 70-086938D70.

                        A kormány ZANU–PF-hez tartozó tagja; a finanszírozás korlátozásával és zaklatással ellehetetlenítette az MDC helyzetét az önkormányzatokban.

                        20.

                        Dinha, Martin

                        Tartományi kormányzó, Közép-Mashonaland.

                        Tartományi kormányzó; kapcsolatban áll a ZANU–PF-hez tartozó kormányfrakcióval. Részt vett 2009-ben a farmok tönkretételében Rockwoodban.

                        21.

                        Goche, Nicholas Tasunungurwa

                        Közlekedési, hírközlési és infrastrukturális fejlesztési miniszter (az Elnöki Hivatal volt nemzetbiztonsági államminisztere), szül.: 1946.8.1.;
                        személyiigazolvány-szám: 63-355978S68.

                        A kormány ZANU–PF-hez tartozó tagja. 2008-ban arra kényszerített valamennyi nem kormányzati szervezetet, hogy hagyják abba a terepmunkát és az élelmiszerosztást. A shamwai milíciabázis felelőse, és része van az e térségben elkövetett erőszakos cselekedetekben.

                        22.

                        Gono, Gideon

                        A Zimbabwei Központi Bank elnöke, szül.: 1959.11.29.;
                        útlevélszám: AD000854;
                        személyiigazolvány-szám: 58-001824K07.

                        Kapcsolatban áll a ZANU–PF-hez tartozó kormányfrakcióval; része van az elnyomó állami politika kialakításában vagy irányításában. Illegális úton bocsátott pénzeszközöket a ZANU–PF rendelkezésére 2008-ban.

                        23.

                        Gurira, Cephas T.

                        Dandártábornok, korábban ezredes, Zimbabwei Védelmi Erők; szül.: 1963.5.1.;
                        személyiigazolvány-szám: 29-061056D29.

                        Közvetlenül részt vett a 2008-as választások előtti és alatti terrorkampányban. Felelős a mhondorói erőszakos cselekmények kirobbantásáért.

                        24.

                        Gwekwerere, Stephen (más néven: Steven)

                        Ezredes, Chinhoyi.

                        Közvetlenül részt vett a választások előtti és alatti terrorkampányban. Tagja volt annak a csoportnak, amely 2008-ban Chinhoyiban több embert bántalmazott.

                        25.

                        Kachepa, Newton

                        Észak-Mudzi parlamenti képviselője; szül.: 1970.2.10.;
                        személyiigazolvány-szám: 32-088209M48.

                        Parlamenti képviselő, köze van Peter Tom Butao 2008. április 14-i és Kingswell Mateta 2008. júliusi meggyilkolásához. Választókerületében sok MDC-szimpatizáns megkínzását irányította.

                        26.

                        Karakadzai, Mike Tichafa

                        A légierő kapitánya, Harare Metropolitan tartomány; szül.: 1957.3.7.;
                        személyiigazolvány-szám: 63-632526N13.

                        Közvetlenül részt vett a választások előtti és alatti terrorkampányban azáltal, hogy irányította a 2008-as hararei elfogásokat és erőszakos cselekményeket.

                        27.

                        Kasukuwere, Saviour

                        Az ifjúsági fejlesztésért és a bennszülöttek helyzetének javításáért felelős miniszterhelyettes és a ZANU–PF Politikai Hivatal ifjúsági ügyekért felelős helyettes titkára, szül.: 1970.10.23.;
                        személyiigazolvány-szám: 45-046113Q45.

                        A kormány ZANU–PF-hez tartozó tagja. Ő szervezte meg a 2011. februári hararei erőszakos zavargásokat.

                        28.

                        Kazangarare, Jawet

                        A ZANU–PF tanácsosa Észak-Hurungwéban és háborús veterán. szül.: 1957.4.12.;
                        személyiigazolvány-szám: 38-102814B58.

                        Közvetlenül részt vett a 2008-as választások előtti és alatti, a kormány által szervezett terrorkampányban. Ő vezette Hurungwéban az MDC támogatói elleni erőszakos fellépést (többek között nemi erőszakot, gyilkosságokat és házak feldúlását), és emellett szerepe volt az MDC egy választási kampányfőnöke, Tapiwa Mubwanda 2008. májusi, Észak-Hurungwéban elkövetett meggyilkolásában.

                        29.

                        Khumalo, Sibangumuzi

                        Dandártábornok, Észak-Matebeleland. szül.: 1954.8.16.;
                        személyiigazolvány-szám: 08-448357W73.

                        Közvetlenül részt vett a választások előtti és alatti terrorkampányban. 2011 februárjában megvádolták, hogy részese az erőszak és a terror kirobbantására kidolgozott stratégiának, amelynek eszköze, hogy magas rangú hivatalnokokat telepítenek az ország területeire, akik koordinálják a Mugabe hatalmon tartására irányuló kampányt.

                        30.

                        Kunonga, Nolbert (más néven: Nobert)

                        Önmagát anglikán püspöknek nyilvánította.

                        A rendszer heves támogatója. Követőit a rendőrség segítette az egyház támogatói ellen 2011-ben elkövetett erőszakos cselekményekben.

                        31.

                        Kwainona, Martin

                        Parancsnokhelyettes, szül.:1953.1.19.;
                        útlevélszám: AD001073;
                        személyiigazolvány-szám: 63-293627V45.

                        Magas rangú rendőrtiszt, erőszak szítására utasította a helyi hatóságokat 2008 áprilisában Kanyuchiban és Mount Darwinban.

                        32.

                        Kwenda, R.

                        Őrnagy, Kelet-Zaka.

                        Közvetlenül részt vett a választások előtti és alatti terrorkampányban. A 2008-as zakai erőszakos fellépés vezetője.

                        33.

                        Langa, Andrew

                        Közszolgálati miniszterhelyettes (volt közlekedési és hírközlési miniszterhelyettes); szül.: 1965.1.13.;
                        személyiigazolvány-szám: 21-017934E21.

                        A kormány ZANU–PF-hez tartozó tagja. 2005-ben tüzet nyitott az MDC ifjúsági szervezetének 11 tagjára, 2008-ban a választás napján pedig választókat félemlített meg.

                        34.

                        Mabunda, Musarashana

                        Rendőrparancsnok-helyettes; szül.: 1958.11.11.;
                        személyiigazolvány-szám: 22-026198T13.

                        A biztonsági erők tagja, és jelentős mértékben felelős a békés gyülekezés jogának súlyos megsértéséért. 2007. március 11-én ő irányította a bántalmazást, a kínzást és az elnyomást. 2008 júniusában halállal fenyegette Lovemore Madhukut.

                        35.

                        Machaya, Jason (más néven: Jaison) Max Kokerai

                        Tartományi kormányzó: Midlands. Volt bányaügyi és bányászatfejlesztési miniszterhelyettes, szül.: 1952.6.13.;
                        személyiigazolvány-szám: 26-003018Z26.

                        Midlandsi tartományi kormányzó. Kapcsolatban áll a ZANU–PF-hez tartozó kormányfrakcióval. Arra használta fel befolyását, hogy akadályozza a fia által a vád szerint elkövetett politikai indíttatású gyilkosság kivizsgálását.

                        36.

                        Made, Joseph Mtakwese

                        Mezőgazdasági tervezésért és gépesítésért felelős miniszter (volt mezőgazdasági és vidékfejlesztési miniszter), szül.: 1954.11.21.;
                        útlevélszám: AN000144;
                        személyiigazolvány-szám: 29-128547N42.

                        A kormány ZANU–PF-hez tartozó tagja.

                        37.

                        Madzongwe, Edna (más néven: Edina)

                        A ZANU–PF szenátus elnöke, szül.: 1943.7.11.;
                        személyiigazolvány-szám: 63-748119H32.

                        A ZANU–PF politikai hivatalának tagja. Arra használta fel befolyását, hogy politikai indokú kivégzéseket segítsen elő 2008. februárban. Szerepe volt a chegutui erőszakban, beleértve a Stockade Citrus Estate 2008-as elfoglalását azáltal, hogy közvetlenül utasította az elnyomást vezetőket.

                        38.

                        Mahofa, Shuvai Ben

                        Volt ifjúsági fejlesztési, nemek közötti esélyegyenlőségi és munkahely-teremtési miniszterhelyettes, szül.: 1941.4.4.;
                        útlevélszám: AD000369;
                        személyiigazolvány-szám: 27-031942V27.

                        Pénzzel támogatta a masvingói kínzótáborok létrehozóit. Ezeknek a bázisoknak a személyzete gyilkolta meg Mapurisa Zvidzait 2008. április 24-én és Tiziro Moyót 2008. június 11-én.

                        39.

                        Maluleke, Titus

                        Tartományi kormányzó: Masvingo (volt oktatási, kulturális és sportminiszter-helyettes).

                        Tartományi kormányzó; kapcsolatban áll a ZANU–PF-hez tartozó kormánytagokkal Támogatta a 2009-es masvingói támadásokat.

                        40.

                        Mangwana, Paul Munyaradzi

                        Az alkotmányos eseti bizottság (COPAC) elnöke, a bennszülöttek helyzetének javításával foglalkozó korábbi államminiszter, szül.: 1961.8.10.;
                        útlevélszám: AD000459;
                        személyiigazolvány-szám: 22-017031E12.

                        A kormány ZANU–PF-hez tartozó tagja. Támogatta és irányította a ZANU–PF terrorcsoportjainak 2008. május–júniusi Chivi Central-i tevékenységeit.

                        41.

                        Marumahoko, Reuben

                        A regionális integrációért és a nemzetközi együttműködésért felelős miniszterhelyettes, volt külügyminiszter-helyettes (volt belügyminiszter-helyettes), szül.: 1948.4.4.;
                        személyiigazolvány-szám: 63-311317Y71.

                        A kormány ZANU–PF-hez tartozó tagja. A ZANU–PF hurungwei milíciájának parancsnoka. A ZANU–PF támogatóinak és háborús veteránoknak egy csoportjával MDC-szimpatizánsokat bántalmazott, és több otthont rombolt le Hurungwe körzetében 2008 áprilisa és júliusa között.

                        42.

                        Mashava, G.

                        Ezredes, Közép-Chiredzi.

                        A politikai indíttatású erőszak vezetője 2008-ban Chirendziben.

                        43.

                        Masuku, Angeline

                        Tartományi kormányzó: Dél-Matabeleland, (a ZANU–PF politikai hivatalának fogyatékosok és hátrányos helyzetűek ügyeiért felelős titkára), szül.: 1936.10.14.;
                        személyiigazolvány-szám: 08-266228E19.

                        Tartományi kormányzó; kapcsolatban áll a ZANU–PF-hez tartozó kormányfrakcióval.

                        44.

                        Mathema, Cain Ginyilitshe Ndabazekhaya

                        Tartományi kormányzó, Bulawayo; szül.: 1948.1.28.;
                        személyiigazolvány-szám: 63-682168J73.

                        Tartományi kormányzó; kapcsolatban áll a ZANU–PF-hez tartozó kormányfrakcióval.

                        45.

                        Mathuthu, Thokozile (más néven: Sithokozile)

                        Tartományi kormányzó: Észak-Matabeleland; a ZANU–PF Politikai Hivatal közlekedési és szociális jóléti helyettes titkára.

                        Tartományi kormányzó; kapcsolatban áll a ZANU–PF-hez tartozó kormányfrakcióval. 2008 júniusában arra használta fel pozícióját, hogy gyűlöletet szítson az MDC támogatói ellen.

                        46.

                        Matibiri, Innocent Tonderai

                        Rendőrparancsnok-helyettes; szül.: 1968.10.9.;
                        személyiigazolvány-szám: 63-729730V70.

                        A biztonsági erők magas rangú tagja, kapcsolatba hozható egy mezőgazdasági munkás meggyilkolásával.

                        47.

                        Matiza, Joel Biggie

                        Korábbi vidéki lakásügyért és szociális komfortért felelős miniszterhelyettes, szül.: 1960.8.17.;
                        útlevélszám: ZA557399.

                        A kormány ZANU–PF-hez tartozó volt tagja. Bázisok létrehozását szervezte meg Nyugat- és Dél-Murehwában, ahonnan kiindulva az általa felügyelt ZANU–PF-támogatók 2008. június 17-én meggyilkolták Edward Pfukát, 2008. június 19-én pedig Moses Nyadát.

                        48.

                        Matonga, Brighton (más néven: Bright)

                        Korábbi információs és közzétételi miniszterhelyettes, szül: 1969.

                        A kormány ZANU–PF-hez tartozó volt tagja. A párt szóvivője. Ő vezette a ZANU–PF-szimpatizánsok csoportját, amely meggyilkolta Dadidrayi Chipiro feleségét.

                        49.

                        Mhandu, Cairo (más néven: Kairo)

                        Őrnagy, Zimbabwei Nemzeti Hadsereg; szül.: 1960.11.23.;
                        személyiigazolvány-szám: 63-371574V15.

                        Közvetlenül részt vett a 2008-as választások előtti és alatti terrorkampányban. Szimpatizánsok és háborús veteránok csoportját vezette, amely 2008. június 30-án meggyilkolta Gibbs Tawengát és Hama Ngowanit.

                        50.

                        Mhonda, Fidellis

                        Ezredes, Rushinga; szül.: 1958.1.2.;
                        személyiigazolvány-szám: 75-139696G81.

                        Közvetlenül részt vett a 2008-as választások előtti és alatti terrorkampányban. Ő vezette a politikai erőszakot Rushingában.

                        51.

                        Midzi, Amos Bernard (Mugenva)

                        Volt bányaügyi és bányafejlesztési miniszter (volt energia- és áramfejlesztési miniszter), szül.: 1952.7.4.

                        A ZANU–PF párt hararei elnöke. A kormány volt tagja; kapcsolatban áll a ZANU–PF-hez tartozó kormányfrakcióval. A ZANU–PF támogatóiból és katonákból álló konvojt szervezett, akik 2008 júniusában embereket bántalmaztak és lakóházakat dúltak fel. Kapcsolatba hozható az epworthi erőszakkal, 2008-ban és 2011-ben támogatást nyújtott a milícia bázisainak.

                        52.

                        Mnangagwa, Emmerson Dambudzo

                        Védelmi miniszter, szül.: 1946.9.15.;
                        útlevélszám: AD00060;
                        személyiigazolvány-szám: 63-450183P67.

                        A kormány ZANU–PF-hez tartozó tagja és a közös műveleti parancsnokság tagja.

                        53.

                        Mohadi, Kembo Campbell Dugishi

                        Az egyik belügyminiszter (volt önkormányzati, közmunkaügyi és nemzeti lakásügyi miniszterhelyettes), szül.: 1949.11.15.;
                        személyiigazolvány-szám: 02-012912X02

                        A kormány ZANU–PF-hez tartozó tagja és a közös műveleti parancsnokság tagja.

                        54.

                        Moyo, Gilbert

                        „Szabadságharcos veterán”, a ZANU–PF milíciavezére.

                        Közvetlenül részt vett a 2008-as választások előtti és alatti terrorkampányban Nyugat-Mashonaland tartományban (Chegutu); részt vett a gazdaságok erőszakos kisajátításában.

                        55.

                        Moyo, Jonathan Nathaniel

                        Az Elnöki Hivatal információs és közzétételi államminisztere, szül.: 1957.1.12.;
                        útlevélszám: AD000432;
                        személyiigazolvány-szám: 63-857281M73.

                        A ZANU–PF-kormány volt tagja. Erőszakot és gyűlöletet szított, és olyan törvények kidolgozásáért felelős, amelyek akadályozzák a szólásszabadságot.

                        56.

                        Moyo, Sibusio Bussie

                        Dandártábornok, Zimbabwei Nemzeti Hadsereg.

                        Közvetlenül részt vett a választások előtti és alatti terrorkampányban, többek között az MDC támogatóinak meggyilkolásában.

                        57.

                        Moyo, Simon Khaya

                        A ZANU–PF politikai hivatalának elnöke, jogi ügyekért felelős helyettes titkár, szül.: 1945.10.1.;
                        útlevélszám: ZD001512;
                        személyiigazolvány-szám: 63-735452P56.

                        A ZANU–PF politikai hivatalának tagja, folyamatosan kapcsolatba hozható az elnyomó politikával.

                        58.

                        Mpabanga, S.

                        Alezredes, Kelet-Mwenezi.

                        Közvetlenül részt vett a választások előtti és alatti terrorkampányban. Ő vezette a politikai erőszakot Mweneziben.

                        59.

                        Mpofu, Obert Moses

                        Bányaügyi és bányászatfejlesztési miniszter, korábbi ipari és nemzetközi kereskedelmi miniszter (volt tartományi kormányzó, Észak-Matabeleland; a ZANU–PF Politikai Hivatal nemzetbiztonsági helyettes titkára), szül.: 1951.10.12.;
                        útlevélszám: ZD001549;
                        személyiigazolvány-szám: 08-186074F79.

                        A kormány ZANU–PF-hez tartozó tagja. 2008 márciusában arra buzdította a ZANU–PF támogatóit, hogy kergessék ki otthonaikból az MDC szavazóit, és így akadályozzák meg, hogy szavazhassanak.

                        60.

                        Msipa, Cephas George

                        Volt tartományi kormányzó: Midlands, szül.: 1931.7.7.;
                        útlevélszám: ZD001500;
                        személyiigazolvány-szám: 63-358147A67.

                        61.

                        Muchena, Henry

                        Vezérőrnagy, Midlands. A ZANU–PF hadbiztosságának vezetője.

                        A ZANU–PF-hez kötődő magas rangú katonatiszt; közvetlenül részt vett a 2008-as választások előtti és alatti terrorkampányban. Ő vezette 2008-ban az erőszakot Zhombéban és Gokwéban.

                        62.

                        Muchena, Olivia Nyembesi (más néven: Nyembezi)

                        Nőügyi, nemek közötti esélyegyenlőségi és közösségi fejlesztési miniszter, az Elnöki Hivatal korábbi tudomány- és technológiaügyi államminisztere (korábban Msika alelnök hivatalának államminisztere), szül.: 1946.8.18.;
                        útlevélszám: AD000086;
                        személyiigazolvány-szám: 63-337191X50.

                        A kormány ZANU–PF-hez tartozó tagja. Összefüggésbe hozható politikai gyilkosságokkal és személyesen részt vett Revai Kativhu otthonának 2008. május 1-jei lerombolásában.

                        63.

                        Muchinguri, Oppah Chamu Zvipange

                        A ZANU–PF Politikai Hivatal esélyegyenlőségi és kulturális titkára (volt nőügyi, nemek közötti esélyegyenlőségi és közösségi fejlesztési miniszter), szül.: 1958.12.14.;
                        személyiigazolvány-szám: 63-741411R50.

                        A kormány ZANU–PF-hez tartozó volt tagja, továbbra is a ZANU–PF politikai hivatalának tagja. Vezető szerepet játszott a Mashvingo tartományban 2008-ban dúló erőszakban.

                        64.

                        Muchono, C.

                        Alezredes, Kelet-Mwenezi.

                        Közvetlenül részt vett a választások előtti és alatti terrorkampányban azáltal, hogy ő irányította a 2008-as mwenezi terrorkampányt.

                        65.

                        Mudede, Tobaiwa (más néven: Tonneth)

                        A legfelsőbb szintű nyilvántartási hivatal vezetője, „Registrar General”, szül.: 1942.12.22.;
                        személyiigazolvány-szám: 36-452750E70.

                        Kapcsolatban áll a ZANU–PF-hez tartozó kormányfrakcióval; részt vesz az állami politika kialakításában vagy irányításában, főként ami a választások manipulálását illeti.

                        66.

                        Mudenge, Isack Stanislaus Gorerazvo

                        Felsőoktatási és felnőttképzési miniszter (volt külügyminiszter), szül.: 1941.12.17., vagy 1948.12.17.,
                        útlevélszám: AD000964;
                        személyiigazolvány-szám: 63-645385Q22.

                        A kormány ZANU–PF-hez tartozó tagja.

                        67.

                        Mudonhi, Columbus

                        Felügyelő-helyettes, Zimbabwei Köztársasági Rendőrség (ZRP).

                        Közvetlenül részt vett a választások előtti és alatti terrorkampányban azáltal, hogy ő irányította a 2008-as buherai erőszakot.

                        68.

                        Mugabe, Grace

                        Szül.: 1965.7.23.;
                        útlevélszám: AD001159;
                        személyiigazolvány-szám: 63-646650Q70.

                        Kapcsolatban áll a ZANU–PF-hez tartozó kormányfrakcióval. 2002-ben elfoglalta az Iron Mask Estate-et; a gyanú szerint illegálisan nagy profitra tesz szert a gyémántbányászatból.

                        69.

                        Mugariri, Bothwell

                        Volt magas rangú rendőrparancsnok-helyettes.

                        A biztonsági erők volt tagja, és jelentős mértékben felelős a békés gyülekezés jogát súlyosan sértő erőszakos cselekményekért. Hararei felelős tisztviselőként kapcsolatba hozható a 2007. márciusi erőszakos fellépésekkel.

                        70.

                        Mujuru, Joyce Teurai Ropa

                        Alelnök (volt vízügyi és infrastrukturális fejlesztési miniszter), szül.: 1955.4.15.;
                        személyiigazolvány-szám: 63-445325J18.

                        A kormány ZANU–PF-hez tartozó tagja.

                        71.

                        Mumba, Isaac

                        Főfelügyelő.

                        Közvetlenül részt vett a 2008-as választások előtti és alatti terrorkampányban. Annak a parancsnoki láncnak a tagja, amely megszervezte a Muzarbani térségbeli Soka faluban végrehajtott erőszakos fellépést.

                        72.

                        Mumbengegwi, Simbarashe Simbanenduku

                        Külügyminiszter, szül.: 1945.7.20.;
                        útlevélszám: AD001086;
                        személyiigazolvány-szám: 63-677272A12.

                        A kormány ZANU–PF-hez tartozó tagja.

                        73.

                        Murerwa, Herbert Muchemwa

                        Földművelési és vidéki újratelepítési miniszter, szül.: 1941.7.31.;
                        útlevélszám: AD001167;
                        személyiigazolvány-szám: 25-021670R25.

                        A kormány ZANU–PF-hez tartozó tagja.

                        74.

                        Musariri, Munyaradzi

                        Rendőrparancsnok-helyettes.

                        A biztonsági erők magas rangú tagja, és jelentős mértékben felelős a békés gyülekezés jogát súlyosan sértő erőszakos cselekményekért, nevezetesen a 2005. júliusi Murambatsvina műveletben való részvételével.

                        75.

                        Mushohwe, Christopher Chindoti

                        Tartományi kormányzó: Manicaland; (volt közlekedési és hírközlési miniszter, volt közlekedési és hírközlési miniszterhelyettes), szül.: 1954.2.6.;
                        személyiigazolvány-szám: 63-101480P75.

                        A ZANU–PF párthoz tartozó tartományi kormányzó. 2009 februárjában katonák kíséretében közölte a Chiadzwa közösséggel, hogy kártalanítás nélkül áttelepítik őket.

                        76.

                        Mutasa, Didymus Noel Edwin

                        Elnöki ügyekért felelős államminiszter az Elnöki Hivatalban, az Elnöki Hivatal volt nemzetbiztonságért, a földreformért és az újratelepítésért felelős államminisztere, a ZANU–PF közigazgatási titkára, szül.: 1935.7.27.;
                        személyiigazolvány-szám: 63-358184Q42.

                        A kormány ZANU–PF-hez tartozó tagja. Részt vett a Manicaland tartományban elkövetett gyilkosságokban.

                        77.

                        Mutezo, Munacho Thomas Alvar

                        Volt vízügyi és infrastrukturális fejlesztési ügyekkel foglalkozó miniszter; szül.: 1954.2.14.;
                        útlevélszám: AN187189;
                        személyiigazolvány-szám: 29-129727W44.

                        A kormány volt tagja, kapcsolatban áll a ZANU–PF-fel. Ő vezényelte le az MDC támogatóinak megfélemlítését célzó, a zimbabwei nemzeti hadsereg segítségével végrehajtott terrorkampányt 2010 augusztusában Nyugat-Chimanimaniban.

                        78.

                        Mutinhiri, Ambros (más néven: Ambrose)

                        Volt ifjúsági fejlesztési, nemek közötti esélyegyenlőségi és munkahely-teremtési miniszter, nyugállományú dandártábornok; szül.: 1944.2.22.;
                        útlevélszám: AD000969;
                        személyiigazolvány-szám: 63-285106H32.

                        A kormány ZANU–PF-hez tartozó volt tagja. 2008 márciusában a ZANU–PF támogatóinak egy csoportját vezette Landasba, akik ott az MDC több szimpatizánsát bántalmazták. Katonai bázisokat állított fel és támogatott Chihotában, ahol az MDC sok támogatóját bántalmazták és kínozták.

                        79.

                        Mutsvunguma, S.

                        Ezredes, Headlands.

                        Közvetlenül részt vett a 2008-as választások előtti és alatti terrorkampányban Mutarében és a hegyvidéken.

                        80.

                        Mzembi, Walter

                        Turisztikai és vendéglátó-ipari miniszter, volt vízügyi és infrastrukturális fejlesztési ügyekkel foglalkozó miniszterhelyettes), szül.: 1964.3.16.;
                        személyiigazolvány-szám: 22-050240B22.

                        A kormány ZANU–PF-hez tartozó tagja. Az ő szervezése alatt bántalmazott a ZANU–PF támogatóinak csoportja masvingói lakosokat az MDC 8. évfordulójára rendezett ünnepségek előtt.

                        81.

                        Mzilikazi, Morgan S.

                        Ezredes (MID), Közép-Buhera.

                        Közvetlenül részt vett a választások előtti és alatti terrorkampányban. Szerepe volt a választások alatti erőszakban Makoniban és Buherában 2008-ban. 2008 júliusában elfogatta az MDC dél-buherai parlamenti képviselőjét.

                        82.

                        Nguni, Sylvester Robert

                        Az Elnöki Hivatal államminisztere, volt gazdaságfejlesztési miniszter (volt helyettes földművelésügyi miniszter), szül.: 1955.8.4. vagy 1955.5.4.;
                        útlevélszám: ZE215371;
                        személyiigazolvány-szám: 63-453707V32.

                        A kormány ZANU–PF-hez tartozó tagja.

                        83.

                        Nhema, Francis Chenayimoyo Dunstan

                        A környezetért és a természeti erőforrások kezeléséért felelős miniszter, volt környezetvédelmi és idegenforgalmi miniszter, szül.: 1959.4.7. vagy 1959.4.17.;
                        útlevélszám: AD000966;
                        személyiigazolvány-szám: 63-117843A66.

                        A kormány ZANU–PF-hez tartozó tagja. 2009 szeptemberében arra kényszerítette a szafariszervezőket, hogy adják fel részesedéseiket a farmokban és rezervátumokban.

                        84.

                        Nkomo, John Landa

                        Alelnök. Az alsóház volt elnöke (az Elnöki Hivatal volt különleges ügyekkel foglalkozó minisztere), a ZANU–PF országos elnöke, szül.: 1934.8.22.;
                        útlevélszám: AD000477;
                        személyiigazolvány-szám: 63-358161Q73.

                        A legrégebb óta hivatalban lévő ZANU–PF-hez tartozó kormánytag.

                        85.

                        Nyambuya, Michael Reuben

                        Volt energia-és áramfejlesztési miniszter (volt altábornagy, tartományi kormányzó: Manicaland, szül.: 1955.7.23.;
                        útlevélszám: AN045019;
                        személyiigazolvány-szám: 50-013758E50.

                        A kormány ZANU–PF-hez tartozó volt tagja. Részt vett a Manicaland tartománybeli erőszakban; a hadsereg állományának segítségét használta a gazdaságok kisajátításához.

                        86.

                        Nyanhongo, Magadzire Hubert

                        Energia-és áramfejlesztési miniszterhelyettes, volt közlekedési és hírközlési miniszterhelyettes; szül.: 1957.11.26.;
                        személyiigazolvány-szám: 34-032890W34.

                        A kormány ZANU–PF-hez tartozó tagja. Részt vett az MDC ellen irányuló erőszak megszervezésében Epworthben és Nyangában 2011-ben. Részt vett a 2008-as politikai gyilkosságokban.

                        87.

                        Nyikayaramba, Douglas

                        Dandártábornok, Kelet-Mashonaland. A 3. dandár parancsnoka.

                        Magas rangú tiszt; közvetlenül részt vett a 2008-as választások előtti és alatti terrorkampányban. Kiskatonákat utasított Manicaland tartományban, hogy zaklassák az MDC szimpatizánsait.

                        88.

                        Nyoni, Sithembiso Gile Glad

                        Kis-és középvállalkozások fejlesztéséért és munkahelyteremtésért felelős miniszter, szül.: 1949.9.20.;
                        útlevélszám: AD000223;
                        személyiigazolvány-szám: 08-434871M67.

                        A kormány ZANU–PF-hez tartozó tagja.

                        89.

                        Parirenyatwa, David Pagwese

                        Volt egészségügyi és gyermekjóléti miniszter (volt helyettes miniszter), szül.: 1950.8.2.;
                        útlevélszám: AD000899;
                        személyiigazolvány-szám: 63-320762P47.

                        A kormány ZANU–PF-hez tartozó volt tagja. Kínzótáborok felállítását szervezte Észak-Murehwában, és támogatást nyújtott azoknak a bandáknak, amelyek 2008. június 17-én meggyilkolták Edward Pfukwát, 2008 novemberében pedig Alloys Chandisareva Sanyangorét.

                        90.

                        Rangwani, Dani

                        Rendőrfelügyelő; szül.: 1962.2.11;
                        személyiigazolvány-szám: 70-006039V70.

                        A biztonsági erők tagja. Tagja volt annak az ötvenfős csoportnak, amelyet közvetlenül a ZANU–PF fizetett azért, hogy megkeressék és megkínozzák az MDC támogatóit 2007 áprilisában.

                        91.

                        Rugeje, Engelbert Abel

                        Vezérezredes, Masvingo tartomány. A Zimbabwei Védelmi Erők védelmi tanulmányokért felelős igazgatója; szül.: 1959.7.17.;
                        személyiigazolvány-szám: 63-539305L04.

                        A hadsereg magas rangú tisztje; közvetlenül részt vett a 2008-as választások előtti és alatti terrorkampányban azáltal, hogy ő koordinálta a masvingói erőszakos események nagy részét.

                        92.

                        Rungani, Victor Tapiwa Chashe

                        Ezredes, Chikomba; szül.: 1949.6.29.;
                        személyiigazolvány-szám: 22-025306Z04.

                        Közvetlenül részt vett a 2008-as chikombai választások előtti és alatti terrorkampányban, beleértve a bántalmazásokat és az elfogásokat.

                        93.

                        Ruwodo, Richard

                        A Védelmi Minisztérium háborús veteránok ügyeiért felelős igazgatója. Dandártábornok, 2008. augusztus 12-én vezérezredessé léptették elő (nyugalmazott); a Védelmi Minisztérium volt megbízott politikai államtitkára, szül.: 1954.3.14.;
                        személyiigazolvány-szám: 63-327604B50.

                        A hadsereg magas rangú tisztje; közvetlenül részt vett a választások előtt és után dúló terrorkampányban. A háborús veteránokat felügyeli, akiknek csoportját arra használták fel, hogy végrehajtsák a kormány ZANU–PF frakciójának elnyomó politikáját.

                        94.

                        Sakupwanya, Stanley Urayayi

                        A ZANU–PF Politikai Hivatal egészségügyi és gyermekjóléti helyettes titkára; szül.: 1939.5.14.;
                        személyiigazolvány-szám: 63-435281R50.

                        A ZANU–PF Politikai Hivatal tagjaként szoros kapcsolatban áll a kormány ZANU–PF-hez tartozó frakciójával. Kapcsolatba hozható a 2008-as elnökválasztások során Makoniban dúló erőszakkal. Egy makoni bázis parancsnoka, amelyet kihallgatásokra használnak.

                        95.

                        Savanhu, Tendai

                        A ZANU–PF közlekedési és szociális jóléti helyettes titkára, szül.: 1968.3.21.

                        A ZANU–PF politikai hivatalának tagjaként közeli kapcsolatban áll a kormány ZANU–PF-hez tartozó frakciójával. Milíciákat szervezett az MDC támogatóinak bántalmazására Mbaréban 2011 februárjában, ami erőszak és káosz kirobbanásához vezetett. Részt vett 2008 júniusában az MDC-hez tartozó nők elfogásában.

                        96.

                        Sekeramayi, Sydney (más néven: Sidney) Tigere

                        Az Elnöki Hivatal nemzetbiztonsági államminisztere. Volt védelmi miniszter, szül.: 1944.3.30.;
                        személyiigazolvány-szám: 63-358166W43.

                        A kormány ZANU–PF-hez tartozó tagja és a ZANU–PF közös műveleti parancsnokságának tagja.

                        97.

                        Sekeremayi, Lovemore

                        A Választási Bizottság főtisztviselője.

                        Kapcsolatban áll a ZANU–PF-hez tartozó kormányfrakcióval; a 2008-as választások manipulálásával részt vállalt az elnyomó állami politika kialakításában vagy irányításában.

                        98.

                        Shamu, Webster Kotiwani

                        Információs, közzétételi és a médiáért felelős miniszter; korábban politikavégrehajtásért felelős államminiszter (azelőtt az Elnöki Hivatal politikavégrehajtásért felelős államminisztere), szül.: 1945.6.6.;
                        útlevélszám: AN203141;
                        személyiigazolvány-szám: 63-676065N32.

                        A kormány ZANU–PF-hez tartozó tagja. Részt vett a sajtószabadságot akadályozó 2009. évi tevékenységekben.

                        99.

                        Shamuyarira, Nathan Marwirakuwa

                        A ZANU–PF politikai hivatalának információs és közzétételi titkára, szül.: 1928.9.29. vagy 1930.9.29.;
                        útlevélszám: AD000468;
                        személyiigazolvány-szám: 63-327601Y32.

                        A ZANU–PF politikai hivatalának tagjaként szoros kapcsolat fűzi a ZANU–PF-hez tartozó kormányfrakcióhoz. 2009 szeptemberében részt vett egy, a gazdaságok erőszakos kisajátítására irányuló kísérletben, amely végül gyújtogatással végződött.

                        100.

                        Shiri, Perence (más néven: Bigboy) Samson Chikerema

                        Vezérőrnagy (légierő), szül.: 1955.11.1.;
                        személyiigazolvány-szám: 29-098876M18.

                        Magas rangú katonatiszt; a ZANU–PF közös műveleti parancsnokság tagja; részes az elnyomó állami politika kialakításában vagy irányításában. Szerepe volt a 2008. októberi chiadzwai politikai erőszakban.

                        101.

                        Shungu, Etherton

                        Dandártábornok, Közép-Mashonaland.

                        A ZANU–PF hadbiztosságának magas rangú katonatisztje; közvetlenül részt vett a 2008-as választások előtti és alatti bindurai terrorkampányban.

                        102.

                        Sibanda, Chris

                        Ezredes, Bulawayo tartomány.

                        Közvetlenül részt vett a 2008-as választások előtti és alatti bulawayói terrorkampányban.

                        103.

                        Sibanda, Jabulani

                        A Háborús Veteránok Nemzeti Szövetségének volt elnöke, szül.: 1970.12.31.

                        Kapcsolatban áll a ZANU–PF-hez tartozó kormányfrakcióval; részes az elnyomó állami politika kialakításában vagy irányításában. Részt vett az MDC-szimpatizánsok ellen 2010-ben Makoniban, Bikitában, Masvingóban és Gutóban elkövetett erőszakban, amely elsődlegesen egy tájékozató program végrehajtása ellen irányult.

                        104.

                        Sibanda, Misheck Julius Mpande

                        Kabinettitkár (Charles Utete utódja), szül.: 1949.5.3.;
                        személyiigazolvány-szám: 63-685365X67.

                        Kapcsolatban áll a ZANU–PF-hez tartozó kormányfrakcióval. 2010 márciusában azt az utasítást adta minisztereknek és kabinettitkároknak, hogy ne Morgan Tsvangirai miniszterelnöknek, hanem a ZANU–PF-hez tartozó politikusoknak jelentsenek.

                        105.

                        Sibanda, Phillip Valerio (más néven: Valentine)

                        A Zimbabwei Nemzeti Hadsereg parancsnoka, alezredes, szül.: 1956.8.25. vagy 1954.12.24.;
                        személyiigazolvány-szám: 63-357671H26.

                        Magas rangú katonatiszt kormányzati kapcsolatokkal; részes vesz az elnyomó állami politika kialakításában vagy irányításában. A 2009. szeptemberi zavargásokért a nem kormányzati szervezeteket teszi felelőssé.

                        106.

                        Sigauke, David

                        Dandártábornok, Nyugat-Mash tartomány.

                        Magas rangú katonatiszt; közvetlenül részt vett a választások előtti és alatti terrorkampányban, többek között a gyémántlelőhelyeken dolgozó civilekkel szemben alkalmazott erőszakban és kínzásban; az MDC választási győzelme esetén puccsal fenyegetett. Kapcsolatba hozható a 2008-as chinhoyi erőszakkal.

                        107.

                        Sikosana (más néven: Sikhosana), Absolom

                        A ZANU–PF politikai hivatalának ifjúságügyi titkára.

                        A ZANU–PF politikai hivatalának tagjaként szoros kapcsolatban áll a kormány ZANU–PF-hez tartozó frakciójával. 2011-ben erőszak kirobbantásával fenyegetett, ha a szankciókat nem vonják vissza.

                        108.

                        Tarumbwa, Nathaniel Charles

                        Dandártábornok, Manicaland és Dél-Mutare; szül.: 1960.10.6.;
                        személyiigazolvány-szám: 63-849216W75.

                        Magas rangú katonatiszt; közvetlenül részt vett a választások előtti és alatti terrorkampányban. 2007–2008-ban ő irányította a nyugat-makoni (Közép-Mutasa) kínzóközpontot.

                        109.

                        Tomana, Johannes

                        Főügyész; szül.: 1967.9.9.;
                        személyiigazolvány-szám: 50-036322F50.

                        A kormány ZANU–PF-hez tartozó tagja.

                        110.

                        Veterai, Edmore

                        Rangidős rendőrparancsnok-helyettes, Harare parancsnoka; szül.: 1962.11.20.;
                        személyiigazolvány-szám: 08-260467S04.

                        A biztonsági erők magas rangú tagja; jelentős mértékben felelős a békés gyülekezés jogát súlyosan sértő erőszakos cselekményekért; részt vett a 30. sz. gazdaság megtámadásában.

                        111.

                        Zhuwao, Patrick

                        Volt tudományos és technológiai miniszterhelyettes; szül.: 1967.5.23.;
                        személyiigazolvány-szám: 63-621736K70.

                        A kormány ZANU–PF-hez tartozó volt tagja. 2009 júliusában megzavarta és félbeszakította az alkotmányozó konferencia ülését. Norton városának környékén a Központi Hírszerző Szervezet (CIO) ügynökeinek segítségével MDC-szimpatizánsokat félemlített meg.

                        112.

                        Zimondi, Paradzai Willings

                        Börtönigazgató, szül.: 1947.3.4.;
                        személyiigazolvány-szám: 75-145185Z47

                        A közös műveleti parancsnokságnak a tagja; részt vesz az elnyomó állami politika kialakításában vagy irányításában. 2008-ban finanszírozást és szállást biztosított milíciák számára. Arra utasított börtöntiszteket, hogy Mugabéra szavazzanak. Ezen túlmenően a börtönökben elkövetett emberi jogi visszaélések több esetéért is őt terheli a felelősség.

            II.   Szervezetek

                        Név (és esetleges névváltozatok)

                        Azonosító adatok

                        A jegyzékbe vétel okai

                        1.

                        Cold Comfort Farm Trust Cooperative

                        7 Cowie Road, Tynwald, Harare, Zimbabwe.

                        Tulajdonosa Didymus Mutasa; Grace Mugabe szintén érdekelt a szövetkezetben.

                        2.

                        Comoil (PVT) Ltd

                        Block D, Emerald Hill Office, Emerald Park, Harare, Zimbabwe. 2nd Floor, Travel Plaza, 29 Mazoe Street, Box CY22344, Causeway, Harare, Zimbabwe.

                        Tulajdonosa Saviour Kasukuwere.

                        3.

                        Divine Homes (PVT) Ltd

                        6 Hillside Shopping Centre, Harare, Zimbabwe; 31 Kensington Highlands, Harare, Zimbabwe; 12 Meredith Drive, Eastlea, Harare, Zimbabwe.

                        Elnöke David Chapfika.

                        4.

                        Famba Safaris

                        4 Wayhill Lane, Umwisdale, Harare, Zimbabwe; PO Box CH273, Chisipite, Harare, Zimbabwe.

                        Fő részvényese Webster Shamu.

                        5.

                        Jongwe Printing and Publishing Company (PVT) Ltd (más néven: Jongwe Printing and Publishing Co., más néven: Jongwe Printing and Publishing Company)

                        14 Austin Road, Coventry Road, Workington, PO Box 5988, Harare, Zimbabwe.

                        A ZANU–PF-hez tartozó kormányfrakcióval kapcsolatban álló kiadóvállalat.

                        6.

                        M & S Syndicate (PVT) Ltd

                        First Floor, Victory House, 88 Robert Mugabe Road, Harare, Zimbabwe; PO Box 1275, Harare, Zimbabwe.

                        A ZANU–PF-hez tartozó kormányfrakcióval kapcsolatban álló befektetési társaság.

                        7.

                        OSLEG Ltd (más néven: Operation Sovereign Legitimacy)

                        Lonhoro House, Union Avenue, Harare, Zimbabwe.

                        A zimbabwei hadsereg ellenőrzése alá tartozik. Kapcsolatban áll a Védelmi Minisztériummal és a ZANU–PF-hez tartozó kormányfrakcióval.

                        8.

                        Swift Investments (PVT) Ltd

                        730 Cowie Road, Tynwald, Harare, Zimbabwe; PO Box 3928, Harare, Zimbabwe.

                        Kapcsolatban áll a ZANU–PF-hez tartozó kormányfrakcióval.

                        9.

                        Zidco Holdings (más néven: Zidco Holdings [PVT] Ltd)

                        PO Box 1275, Harare, Zimbabwe.

                        A ZANU–PF-hez tartozó kormányfrakcióval kapcsolatban álló pénzügyi holdingtársaság.

                        10.

                        Zimbabwe Defence Industries

                        10th floor, Trustee House, 55 Samora Machel Avenue, PO Box 6597, Harare, Zimbabwe.

                        Kapcsolatban áll a Védelmi Minisztériummal és a ZANU–PF-hez tartozó kormányfrakcióval.”

                        11.

                        Zimbabwe Mining Development Corporation

                        90 Mutare Road, PO Box 2628, Harare, Zimbabwe.

                        Kapcsolatban áll a ZANU–PF-hez tartozó kormányfrakcióval, és a bányászati és bányafejlesztési miniszter felügyelete alá tartozik, aki a ZANU–PF tagja.”

      II. MELLÉKLET

            „II. MELLÉKLET

               A 10. CIKK (3) BEKEZDÉSÉBEN EMLÍTETT SZEMÉLYEK

                        Név (és esetleges névváltozatok)

                        Azonosító adatok

                        A jegyzékbe vétel okai

                        1.

                        Chinamasa, Patrick Anthony

                        Igazságügyi, jogi és parlamentügyi miniszter, szül.: 1947.1.25.

                        A kormány ZANU–PF-hez tartozó tagja.

                        2.

                        Mumbengegwi, Simbarashe Simbanenduku

                        Külügyminiszter, szül.: 1945.7.20.; útlevélszám: AD001086.

                        A kormány ZANU–PF-hez tartozó tagja.”